Chandi Prasad Bhatt: चंडी प्रसाद भट्ट को इंदिरा गांधी राष्ट्रीय एकता पुरस्कार - chipko movement founder chandi prasad bhatt to get indira gandhi award for national integration | Navbharat Times
ELECTION_TOPBAND_1579681816381
chipko movement founder chandi prasad bhatt to get indira gandhi award for national integration
आईएएनएस | Updated: 11 Oct 2019, 10:08:00 PM IST
चिपको आंदोलन से मशहूर हुए चंडी प्रसाद भट्ट राष्ट्रीय एकता पुरस्कार दिया जाएगा
कांग्रेस की ओर से यह सम्मान 31 अक्टूबर को दिया जाता है, इनाम में 10 लाख रुपये भी दिए जाएंगे
भट्ट को पर्यावरण के क्षेत्र में उनके योगदान के लिए अब तक कई सम्मान मिल चुके हैं
इंदिरा गांधी के निधन के दिन 31 अक्टूबर को यह सम्मान कांग्रेस की ओर से दिया जाएगा
विख्यात पर्यावरणविद चंडी प्रसाद भट्ट को इस साल का इंदिरा गांधी राष्ट्रीय एकता पुरस्कार देने का ऐलान किया गया है। अखिल भारतीय कांग्रेस कमिटी (एआईसीसी) के बयान के मुताबिक, 31 अक्टूबर को भट्ट को इस पुरस्कार से नवाजा जाएगा। यह दिन इंदिरा गांधी के निधन का भी दिन है। राष्ट्रीय एकता के क्षेत्र में काम के लिए इस दिन किसी मशहूर हस्ती को यह सम्मान दिया जाता है।
भट्ट को इससे पहले पद्मश्री-पद्म भूषण जैसे कई सम्मान
भट्ट को पुरस्कार में 10 लाख रुपये नकद दिए जाएंगे। भट्ट का संबंध उत्तराखंड से है। गांधीवादी पर्यावरणविद को पेड़ों की रक्षा से संबद्ध चिपको आंदोलन के लिए भी जाना जाता है। इससे पहले उन्हें पर्यावरण क्षेत्र में योगदान के लिए मगसायसाय पुरस्कर, पद्श्री, पद्म भूषण और गांधी शांति पुरस्कार से सम्मानित किया जा चुका है।
सोनिया गांधी की अध्यक्षता में हुई थी बैठक
इंदिरा गांधी राष्ट्रीय एकता पुरस्कार की सलाहकार समिति के सदस्य सचिव मोतीलाल वोरा ने शुक्रवार को इस पुरस्कार को भट्ट को दिए जाने का ऐलान किया। वोरा ने बताया कि कांग्रेस अध्यक्ष सोनिया गांधी की अध्यक्षता में बैठक हुई जिसमें मशहूर पर्यावरणविद को उनके योगदान के लिए सम्मानित करने का फैसला किया गया।
कई महत्वपूर्ण हस्तियों को मिल चुका है सम्मान
पुरस्कार देनेवाली समिति में पूर्व पीएम मनमोहन सिंह और कांग्रेस के कई वरिष्ठ नेता शामिल हैं। इससे पहले यह सम्मान पूर्व पीएम राजीव गांधी (मरणोपरांत), पूर्व राष्ट्रपति एपीजे अब्दुल कलाम और प्रख्यात वैज्ञानिक सतीश धवन सहित कई हस्तियों को दिया जा चुका है।
Web Title chipko movement founder chandi prasad bhatt to get indira gandhi award for national integration(News in Hindi from Navbharat Times , TIL Network)
और जानें:राष्ट्रीय एकता पुरस्कारचिपको आंदोलनचंडी प्रसाद भट्टकांग्रेस टNational IntegrationIndira Gandhi AwardChandi Prasad Bhattindia Newsindia News in Hindiindia Latest Newsindia Headlinesभारत समाचार